द लास्ट थिंग ही टोल्ड मी
लॉरा डेव के उपन्यास पर आधारित
ऑस्टिन, टेक्सस
ठीक है। मिलते हैं।
-तुम्हें भूख लगी है? -तुम्हें पता है ना मैं एक रेस्त्रां में काम करता हूँ?
सही। हाँ। जाओ, थोड़ा खाना पैक करवा लाओ।
मेरा पेट बहुत दिनों से ख़राब नहीं हुआ है तो मेरे पास बाहर का खाना खाने की गुंजाइश है।
यहाँ ग्राहकों को खाने के अलावा सब कुछ बहुत पसंद आता है।
इस बात पर मुझे भरोसा है। पसंद ना करने जैसा क्या है?
यह काफ़ी अच्छा है।
मेरे साथ मैच देखोगी?
पता नहीं तुमने एलएसएटी के बारे में सुना है या नहीं,
लेकिन वह वाक़ई मुश्किल सा होता है।
तुम्हारे पिछले दो प्री-टेस्ट बहुत अच्छे गए थे। तुम 15 मिनट के लिए आराम कर सकती हो।
-मैं आख़िरी पाँच मिनट देख लूँगी। -हाँ। यह हुई ना बात।
नहीं!
धत् तेरे की।
एक पहिया पंक्चर हुआ होगा।
जैक नहीं मिल रहा है।
लगता है ट्रिपल ए वालों को फ़ोन करना पड़ेगा।
मुझे अपना फ़ोन दोगी?
मैं पहले ही अपने डैड को मैसेज कर रही हूँ।
तुम चाहती हो मैं तुम्हारे पिता से ऐसी हालत में मिलूँ?
इससे कोई फ़र्क़ नहीं पड़ता।
मुझमें से कर्ली फ्राइज़ की महक आ रही है।
मुझे कर्ली फ्राइज़ पसंद हैं।
फ़िक्र मत करो।
ऐसा नहीं है जैसा तुम सोचते हो।
तुम्हें कोई अंदाज़ा है निकोलस बेल कितना ख़तरनाक है?
वह देश के सबसे कुख्यात माफ़िया वकीलों में से एक है।
वह कम्पानो संगठन का माफ़िया सलाहकार था।
माफ़िया सलाहकार? यह "द गॉडफ़ादर" चल रही है क्या?
नहीं, यह उत्तरी अमेरिका का सबसे जटिल और संगठित
माफ़िया है। इनके पास बेहिसाब पैसे हैं और इनका कोई अंदाज़
वीटो कोरलियॉन जैसा ख़ुशनुमा नहीं है।
मैं समझ रही हूँ। वे ख़तरनाक हैं।
तुम नहीं समझ रही हो।
ये बिना नाम, बिना चेहरे के बेरहम लोग हैं।
जो सबूत तुम्हारे पति ने दिए थे, उनसे निकोलस बेल के साथ-साथ
इस संगठन के आठ उच्च-स्तरीय सदस्य सलाखों के पीछे चले गए थे।
इसीलिए उसे ग़ायब होना पड़ा था।
जिसमें वह काफ़ी हद तक कामयाब हो गया था लेकिन फिर द शॉप राष्ट्रीय ख़बरों में छा गई।
ओवेन ने द शॉप छोड़ क्यों नहीं दी?
जब उसे एवेट की करतूतों का पता चला, उसने नौकरी क्यों नहीं छोड़ दी?
हो सकता है तब तक काफ़ी देर हो गई हो, या फिर एवेट के पास उसके ख़िलाफ़ कोई जानकारी हो।
-उसने मुझे धमकी दी थी... -एवेट ने?
फ़ोन पर।
उसने कुछ ऐसा कहा था कि ओवेन के अतीत की कहानी संदिग्ध लग रही थी।
हाँ। ओवेन ने अंदर रहकर चीज़ों को सही करने की कोशिश की होगी,
और जब वह नहीं कर सका...
यह ओवेन का है?
उसने मुझे भेजा था।
ओवेन द शॉप में होने वाली हर गतिविधि पर नज़र रखता था।
औपचारिक ज्ञापन, ईमेल। एवेट क्या कर रहा था, यह उसका ब्योरा है।
कैसे ओवेन ने उसे ठीक करने की कोशिश की।
तो ओवेन ने एफ़बीआई वालों के पास जाकर उन्हें सब कुछ बता क्यों नहीं दिया?
जैसे ही एफ़बीआई वाले उसकी उँगलियों के निशान लेते, वह ख़तरे में पड़ जाता।
कम्पानो संगठन के लोग हर जगह हैं। वह यह जोखिम नहीं ले सकता था। उसे भागना ही पड़ा।
अगर इन लोगों ने बेली को ढूँढ लिया...
वे नहीं ढूँढ पाएँगे।
तुम्हें कैसे पता? तुम्हें कोई अंदाज़ा नहीं है वह कहाँ है।
मेरे दर्जनों अफ़सर सड़कों पर उसकी तलाश कर रहे हैं।
-वे उसे ढूँढ निकालेंगे। -अगर वह उन्हें नहीं मिली तो?
-तुम चाहते हो मैं बस यहाँ बैठी रहूँ... -तुम पर भी उतना ही ख़तरा है, जितना बेली पर।
मैं तुम्हें बाहर नहीं जाने दे सकता। तो, हाँ।
मैं चाहता हूँ तुम यहाँ बैठो और मुझसे इस बारे में बात करो कि जब हम बेली को
वापस ले आएँगे तो आगे क्या करना है।
करना यह है कि हम ऑस्टिन छोड़कर चले जाएँगे।
-घर चले जाएँगे। -हैना, तुम मेरी बात नहीं सुन रही हो।
तुम घर नहीं जा सकते। अब नहीं जा सकते।
यह पागलपन है।
धत् तेरे की।
हाय।
आप कौन हैं?
हे भगवान।
मैं बस जा ही रही थी।
हे, रुको। और, बच्चों, अपने कमरे में जाओ। अभी।
तुम्हें अंदर आ जाना चाहिए। प्लीज़।
एक लड़की अभी-अभी घर के अंदर गई है। हो सकता है वही हो।
मैं आ रहा हूँ।
मिस्टर बेल?
यह सब नहीं।
प्लीज़, मुझे निकोलस कहकर पुकारो।
तुमसे मिलकर अच्छा लगा, ईथन।
तुमसे मिलने का कब से इंतज़ार था। केट तुम्हारे बारे में बहुत बातें करती है।
ज़्यादातर अच्छी बातें।
वैसे, मैं आपसे इस तरह से नहीं मिलना चाहता था, सर।
पता नहीं। यह मुलाक़ात इससे भी बदतर हो सकती थी।
तुम्हें चिंता नहीं करनी पड़ेगी कि कहीं मैं तुम्हारा नाम न भूल जाऊँ।
इसे कहते हैं ज़रूरत से ज़्यादा पढ़ना।
एक अच्छे लॉ स्कूल में दाख़िला लेने के लिए कुछ ज़्यादा नहीं है।
ठीक है, चतुर लड़की।
अब कार से बाहर निकलोगी ताकि हम काम कर पाएँ?
आने के लिए शुक्रिया, डैड।
इसे डराकर भगा मत देना, ठीक है?
-कौन, मैं? -डैड।
बेल, निकोलस 23/101
तुम गवाह सुरक्षा कार्यक्रम के बारे में कितना जानती हो?
गवाह सुरक्षा? कुछ ज़्यादा नहीं हो रहा है?
ख़ुद देख लो।
इक्यावन वर्षीय कथित कम्पानो चिकित्सक मृत पाया गया
जज ने कम्पानो संगठन के हक़ में फ़ैसला सुनाया, रिटायरमेंट की घोषणा की
ये लोग ब्रिओनी सूट पहनते हैं, कंट्री क्लबों से जुड़ते हैं,
अपने पड़ोसियों को बताते हैं वे सुरक्षा विभाग में काम करते हैं।
नई हुकूमत ऐसे ही चुपचाप, दक्षता से...
कम्पानो गवाह लापता, मुक़दमा रुका
...और बिना कोई रहम किए काम करती है।
जीज़स।
ख़बरी मृत पाया गया गला काटा गया था
हाँ।
वे अपने संदेश उसी तरह देते हैं जिस तरह से इन जैसे लोग हमेशा से देते आए हैं।
वैसे, यह 101 डिब्बों में से 23 नम्बर का डिब्बा है।
अगर अभी भी शक हो तो सारे डिब्बे देख लो।
नहीं। ठीक है। मैं समझ गई।
मैं बस...
क्या ओवेन... ईथन भी इस सब में शामिल था?
इतना जान लो कि एक बार निकोलस बेल के दायरे में आने के बाद,
अपना दामन साफ़ रख पाना मुश्किल है।
-मैं कुछ मदद करूँ? -नहीं।
ठीक है। हो गया।
तो तुम मिडवे में बड़े हुए?
हाँ। बस शहर से थोड़ा दूर।
वैसे, मेरा भाई भी कुछ समय एक जगह पर रहा था जो वहाँ से ज़्यादा दूर नहीं थी।
हाँ? किस जगह?
टेक्सस राज्य बंदीगृह।
पुलिस को उसके ग्लव कम्पार्टमेंट में गांजा मिला था।
जुर्म बहुत बड़ा नहीं था लेकिन वह पहली बार नहीं पकड़ा गया था तो...
वह काफ़ी लम्बे समय तक जेल में रहा।
और एक चीज़ ने मुझे हमेशा परेशान किया कि अगर उसे कोई ठीक-ठाक वकील भी मिल जाता
तो वह सज़ा से बच जाता,
लेकिन तब हम बहुत ग़रीब थे,
और अदालत द्वारा नियुक्त किया गया कमीना वकील उसके मुक़दमे के दौरान सोता रहा।
इसीलिए आप एक बचाव पक्ष के वकील बने?
कई वजहों में से एक वजह यह भी थी।
तुम्हें वह कार पसंद आई?
चलाकर देखना तब बताना।
मैंने बहुत समय से मैनुअल कार नहीं चलाई है। मेरा चलाना शायद सही न रहे।
क्या तुम मेरी बेटी को लेकर संजीदा हो?
हाँ, सर।
बढ़िया। फिर तो तुम मेरा क्लच ख़राब भी कर दोगे तो कोई बात नहीं।
ओवेन ने तुम्हें उनके बारे में कितना बताया था?
कुछ ज़्यादा नहीं।
तुम्हें क्या याद है?
मुझे आप याद हैं... थोड़ी सी।
हाँ, तुम्हें हमारा पीछे का आँगन बहुत पसंद था।
तुम यहाँ बहुत समय बिताया करती थीं।
मुझे कुछ भी समझ नहीं आ रहा है।
बहुत समय पहले तुम्हारे नाना और तुम्हारे पिता के साथ कुछ हुआ था।
तुम्हारे डैड, उन्हें यहाँ से जाना पड़ा।
उन्हें यहाँ से, तुम्हें साथ लेकर जाना पड़ा।
क्यों?
बात बहुत पेचीदा है।
तीन दिन पहले, मेरे डैड ग़ायब हो गए
और उसके बाद मुझे पता चला कि उन्होंने मेरी
पूरी ज़िन्दगी के बारे में मुझसे झूठ बोला था।
मेरा नाम, मेरा जन्मदिन। सब कुछ।
इसलिए... मैं आपकी शुक्रगुज़ार हूँ कि आप मुझसे झूठ नहीं बोल रही हैं।
लेकिन क्या आप मुझे बता सकती हैं यह सब क्या हो रहा है?
बहुत सारे लोग दुनिया को बचाने की बात करते हैं।
मैं कहता हूँ, इसकी शुरुआत अपने घर से करो।
क्या?
यह मत कहना तुम उन गँवारों में से हो जो सोचते हैं अभियोगपक्ष के वकील अच्छे होते हैं?
मुझे इस बारे में कुछ ख़ास जानकारी नहीं है।
ठीक है, वैसे, मुझे है। और मैं तुम्हें बताता हूँ।
सार्वजनिक रक्षा कार्यालयों में पैसों की कमी है, कर्मचारियों की कमी है,
और वे उन लोगों का कोई बचाव नहीं कर पाते जिन्हें उनकी सबसे ज़्यादा ज़रूरत होती है।
वे लोग जिनके पास कुछ नहीं है। लोग जिनकी परवरिश तुम्हारी और मेरी तरह हुई।
जानते हो मैं अपने साठ प्रतिशत मुवक्किलों से कोई पैसे नहीं लेता?
मैं यह नहीं कह रहा हूँ कि मैं संत हूँ।
और, ज़ाहिर है,
मेरे पास कुछ रईस और मशहूर मुवक्किल हैं जो ख़ूब पैसे देते हैं,
लेकिन एक निष्पक्ष बचाव पर उनका भी हक़ है।
और तुम्हें यह जानकर ताज्जुब होगा कि उनमें से कितने बेगुनाह होते हैं।
कम से कम उन पर लगाए गए आरोपों में।
निकोलस का तुम्हारे पति पर पूरा क़ाबू था।
ओवेन केट से प्यार करता था।
और निकोलस अपनी बातों से फुसलाने वाला एक दुनियादार आदमी था।
उसका बचपन ओवेन की तरह ग़रीबी में बीता था।
वह उस ग़रीबी से बाहर आया। उसके पास सब कुछ था जो ओवेन को चाहिए था।
बढ़िया परिवार, बढ़िया ज़िन्दगी।
-क्या ओवेन ने आगे चलकर उसके लिए काम किया? -नहीं।
लेकिन जब निकोलस ने ओवेन से मदद माँगी, ओवेन मजबूर हो गया।
-"मदद?" -जब आप ऐसे लोगों का बचाव करते हैं,
तो जेल जाने से बचने के लिए आपको एक हद के बाद ख़ुद को रोकना पड़ता है।
आपको उन्हें क़ानून से बच निकलने के रास्ते नहीं बताने चाहिए।
आपको जुर्म करने में उनकी मदद नहीं करनी चाहिए।
और निश्चित ही आपको सलाखों के पीछे बंद उनके सरदारों के आदेश बाहर
उनके परिवारों तक बिल्कुल नहीं पहुँचाने चाहिए।
-निकोलस ने यह हद पार कर दी। -हाँ।
और जब उसने अपने मुवक्किलों के संदेश पहुँचाने शुरू किए,
तो उसे संदेशों को गुप्त रखने की ज़रूरत पड़ी।
ओवेन ने उसके लिए एक एनक्रिप्शन सिस्टम बनाया।
क्या वह जानता था संदेशों में क्या है?
नहीं। निकोलस नहीं चाहता था ओवेन के बारे में किसी को पता चले और ओवेन भी कुछ नहीं जानना चाहता था।
कम से कम केट की हत्या होने तक।
ओवेन ने कहा था वह एक दुर्घटना थी।
कोई टक्कर मारकर भाग गया था।
उसे जानबूझकर मारा गया था?
वह दुर्घटना एक ख़ाली सड़क पर हुई थी,
जिस पार्क में निकोलस हर शुक्रवार बेली को घुमाने ले जाया करता था, उससे ठीक एक ब्लॉक दूर।
जीज़स।
निकोलस ने उस संगठन के एक बड़े मुक़दमे को लड़ने से मना कर दिया था।
वे लोग उससे ख़ुश नहीं थे।
उन्होंने उसे धमकियाँ भी दी थीं।
ज़ाहिर है, केट की हत्या के बाद,
कम्पानो के लोगों ने कहा कि यह काम उनका नहीं था,
कि बहुत मुमकिन है किसी प्रतिद्वंद्वी ने निकोलस को उनके ख़िलाफ़ करने के लिए ऐसा किया हो।
लेकिन इससे ओवेन को कोई फ़र्क़ नहीं पड़ा।
ओवेन को यक़ीन था कि केट का क़त्ल निकोलस को
एक संदेश देने के लिए किया गया था।
और निकोलस ही उसके लिए ज़िम्मेदार था।
तो इसमें मेरे नाना की ग़लती थी?
-उनकी वजह से मेरी माँ की हत्या हुई थी? -कुछ भी कहना मुश्किल था।
मैं ऐसा नहीं सोचना चाहती, लेकिन...
तुम्हारे डैड, उन्हें तुम्हारे नाना और ख़ुद पर बहुत ग़ुस्सा था।
उन्होंने सब कुछ ठीक करने का फ़ैसला किया।
क्या मतलब है आपका?
उन्होंने फ़ैसला किया तुम्हारे नाना के मुवक्किलों को इसकी क़ीमत चुकानी होगी।
कैसे?
सब कुछ ओवेन की पहुँच में था।
क्योंकि वह एनक्रिप्शन सिस्टम उसने बनाया था।
हाँ। तो उसने सारे संदेश फ़ेडरल एजेंटों को दे दिए।
उनके कुछ महत्वपूर्ण सदस्यों को सज़ा दिलवाने
और उनके घरेलू ऑक्सी बिज़नेस पर काफ़ी हद तक लगाम लगाने के लिए यह काफ़ी था।
ज़ाहिर है निकोलस के पास और भी जानकारी थी।
एफ़बीआई ने उसे भी मुख़बिर बनाने की कोशिश की...
लेकिन उसने सहयोग करने से मना कर दिया।
उसने उस संगठन को धोखा देने के बजाय छह साल जेल में बिताए।
जिसके लिए वे उसके शुक्रगुज़ार थे।
लेकिन इस सबसे उसके परिवार को बहुत नुक़सान हुआ।
और जहाँ तक निकोलस का सवाल है, उसके मुताबिक़ इस सबके लिए ओवेन ही ज़िम्मेदार है।
और ऐसे ज़ख़्म समय के साथ भरते नहीं हैं, और गहरे होते जाते हैं।
तो आप लोगों को तो मेरे डैड से प्यार होगा?
मैं तुमसे झूठ नहीं बोलूँगी, वह एक मुश्किल समय था।
तुम्हारे नाना जेल चले गए।
तुम्हारी नानी, वह बीमार पड़ गईं।
कुछ सालों पहले वह चल बसीं।
उसके बिल्कुल बाद चार्ली और मैं अलग हो गए।
लेकिन, देखो, यह भी पूरी कहानी नहीं है।
हम तुम्हारे डैड को बहुत पसंद करते थे। और हमें तुमसे प्यार था। और अपने परिवार से भी।
हम सब लोग यहाँ बहुत ख़ुश थे।
लेकिन फिर सब कुछ बदल गया।
हालात बदलते हैं और ज़िन्दगी बिखर जाती है।
इसीलिए तो लोग यादों को संजोकर रखते हैं।
कैसी यादें?
इनमें से हर तस्वीर के पीछे एक कहानी है।
-आप कितनी दूर हैं? -लगभग आधा घंटा लगेगा।
जितना हो सके, तेज़ रफ़्तार से आ रहे हैं।
वह कहीं जाने लगे तो मुझे बताना।
बिल्कुल।
हैना।
मैं जानता हूँ यह डरावना लग रहा है, पर हमें गवाह सुरक्षा कार्यक्रम के बारे में बात करनी चाहिए।
-क्यों? -क्या मतलब?
हमें इस बारे में बात क्यों करनी है?
क्योंकि निकोलस बेल एक ख़तरनाक आदमी है। वह यहाँ क्या करेगा, कुछ नहीं कहा जा सकता।
और अगर तुम या बेली कम्पानो की पकड़ में आ गईं...
सही कहा। मैं समझती हूँ।
लेकिन हमें इस बारे में बात क्यों करनी है?
बेली और ओवेन को पहले ही इस कार्यक्रम के अंतर्गत क्यों नहीं रखा गया था?
और, जो तुम कह रहे हो, उसके मुताबिक़, क्या उन्हें उसी समय
गवाह सुरक्षा नहीं दे दी जानी चाहिए थी जब यह सब शुरू हुआ?
हाँ, दे देनी चाहिए थी, लेकिन...
चीज़ें उस तरह से नहीं हुईं जैसे ओवेन चाहता था।
इसका क्या मतलब है, ग्रेडी?
किसी ने ख़बर बाहर पहुँचा दी थी।
उस संगठन को उनकी नई पहचानों का पता चल गया था।
उनके नई जगह जाने से पहले हमें इसका पता चल गया था, पर ओवेन की बरदाश्त ख़त्म हो गई थी।
वह ख़ुद ही ग़ायब हो गया।
तुम्हें कैसे पता चला वह कहाँ था?
उसे मेरी कुछ मदद की ज़रूरत पड़ती रही है।
शायद उसे मुझ पर भरोसा था।
क्यों?
पता नहीं। यह तो तुम्हें उससे पूछना होगा।
बेली का फ़ोन एक घंटे से भी ज़्यादा समय से बंद आ रहा है।
उसका आख़िरी पता होटल का था।
और हमारे आदमियों में से किसी ने कुछ बताया?
-अभी तक तो नहीं। -ठीक है।
-मुझे किसी को बाहर फ़ोन करना है। -नौ नम्बर डायल करो। अगर बातें गोपनीय न हों तो।
तुम्हें क्या लगता है?
किसे फ़ोन कर रही हो?
-जूल्स निकोल्स। -हे, मैं बोल रही हूँ।
तुम कहाँ हो?
अभी भी ऑस्टिन में ही हूँ। बेली लापता है।
नहीं।
जूल्स, बॉबी को ढूँढो।
सिर्फ़ उसे ही पता होगा बेली कहाँ गई है।
तुम्हारे पास उसका नम्बर नहीं है?
नहीं। लेकिन उसका घर मिल वैली में है, मैंने एक-दो बार बेली को वहाँ छोड़ा था।
ठीक है। पता बताओ।
822 क्रेसेंट एवेन्यू।
ठीक है, मैं जा रही हूँ।
यह ख़तरनाक तो...
नहीं लगते?
हाँ।
ख़तरनाक लोग कैसे दिखते हैं?
तुम्हारे नाना का कोई एक चेहरा नहीं है।
या तुम्हारे पिता का।
आप उनसे नफ़रत नहीं करती हैं?
मेरे डैड से?
कोई नहीं चाहता था वह सब हो जो हुआ।
और हमें लगता था कि तुम्हारे पिता कुछ अलग फ़ैसले ले सकते थे,
जो हम चाहते थे वह लें। लेकिन...
हम समझते थे उनका ग़ुस्सा जायज़ है और उन्हें ऐसा क्यों लगता था
कि तुम निकोलस से जितना मुमकिन हो, दूर रहकर ही सुरक्षित रह सकती हो।
लेकिन, मेरा मतलब है, जब हम एकदम ग़ायब हो गए तो आप लोग परेशान हो गए होंगे।
चीज़ें बिल्कुल ऐसे नहीं हुई थीं।
आपका कहने का क्या मतलब है?
तुम्हारी मॉम की मौत तभी हुई थी।
हम नहीं चाहते थे तुम अपने डैड को भी खो दो।
हालाँकि हम उनके फ़ैसले से सहमत नहीं थे, लेकिन हमें पता था हमें क्या करना है।
आपने उनकी मदद की।
हमने तुम्हारी मदद की।
हिरासत में संदिग्ध मौत?
बहुत बढ़िया। तुमने मेरी रात बना दी।
एक केस में अच्छी ख़बर मिली है।
संदिग्ध मौत अच्छी ख़बर है?
मेरी तरह के काम में हो सकती है।
मैं यह नहीं जताना चाहता था कि मैं आपके बारे में कोई राय बना रहा था।
-मैं बस... -राय बना रहा था?
हाँ।
मैंने सुना तुम पढ़ाना चाहते हो।
हाँ, मैं एक प्रोफ़ेसर बनना चाहता हूँ।
लेकिन एप्लाइड मैथमेटिक्स में टीचर की नौकरी आसानी से नहीं मिलती।
यूटी के लोग तो तुम्हें बहुत पसंद करते होंगे।
केट ने बताया था तुम पटनम प्रतियोगिता में चुन लिए गए थे।
मेरे प्रोफ़ेसर बहुत अच्छे थे।
वैसे, केट की माँ के और मेरे, हमारे कुछ दोस्त वहाँ हैं।
हम निश्चित ही तुम्हारी कुछ सिफ़ारिश कर सकते हैं।
यह आपका बड़प्पन है लेकिन मैं...
मैं काफ़ी जगहों पर कोशिश कर रहा हूँ।
-तुम्हें यूटी पसंद नहीं है? -नहीं, पसंद है।
सबसे महान राज्य का सबसे अच्छा स्कूल।
तुम यहाँ से कभी जाना भी क्यों चाहोगे?
टेक्सस के बाहर भी कई मौक़े हैं।
इतने भी नहीं हैं जितने तुम सोचते हो।
अगर तुम केट को टेक्सस छोड़ने के लिए राज़ी करते हो, तो तुम उसकी माँ का दिल तोड़ दोगे।
मुझे नहीं लगता मैंने आपकी बेटी को कभी भी किसी ऐसी चीज़ के लिए राज़ी किया हो जो वह ख़ुद न चाहती थी।
हम गलियों में से क्यों जा रहे हैं?
वहाँ 360 लूप पर ट्रैफ़िक था। मुझे लगा यहाँ ट्रैफ़िक कम होगा।
साफ़ तौर पर कम तो नहीं है। गाड़ी तेज़ चलाओ।
हाँ, मुझे समझ नहीं आ रहा है।
अगर पहले किसी ने ख़बर बाहर पहुँचा दी थी, तो इस बार ऐसा क्यों नहीं हो सकता?
-क्योंकि अब मैं तुम्हारे साथ हूँ। -तुम तो पहले भी ओवेन के साथ थे।
तब मेरा पद छोटा था, मैं उसे नहीं बचा सकता था।
लेकिन अब मेरी स्थिति अलग है।
अगर मैं इस बात पर भरोसा कर लूँ, जो कि मुझे नहीं पता मैं करती हूँ या नहीं...
तो अब आगे क्या होगा?
हम तुम्हारे लिए नए सोशल सिक्योरिटी कार्ड बनवाएँगे,
तुम्हें घर मिलेगा, मासिक भत्ता मिलेगा,
बेली के लिए जाली डिग्री, और एक नया पेशा ढूँढने में हम तुम्हारी मदद करेंगे।
नया पेशा?
हाँ। तुम्हें वे नौकरियाँ और शौक़ छोड़ने पड़ेंगे जिनसे तुम्हारी पहचान हो सकती है,
ऐसी सारी चीज़ें जिनसे तुम्हें ढूँढा जा सकता है।
-और वुडवर्किंग... -वुड टर्निंग।
वह तो बहुत अलग है। तो, वह बंद करनी पड़ेगी।
बेली का थिएटर भी। और...
बेली का थिएटर? वह उसकी पूरी दुनिया है।
और किसी से कोई संपर्क नहीं।
हमें यह मानकर चलना होगा कि वे हर उस शख़्स पर नज़र रखेंगे जिन्हें तुम इस समय जानते हो।
एक फ़ोन कॉल या एक ईमेल भी उन्हें तुम तक पहुँचाने के लिए काफ़ी होगा।
ठीक है।
मेरी बात छोड़ देते हैं तब भी...
तुम एक 16 साल की बच्ची से उस हर इंसान, हर चीज़ को छोड़ देने के लिए कह रहे हो, जिससे वह वाक़िफ़ है।
वह हर चीज़ जो उसे पसंद है।
ओवेन ऐसा कभी नहीं चाहता।
अगर जो कुछ तुम कह रहे हो, वह सच है, तो उसने कुछ सोचा हुआ था।
मुझे पूरा यक़ीन है वह इसीलिए यहाँ से चला गया क्योंकि वह चाहता था कि बेली यहीं रहकर अपनी ज़िन्दगी जी सके।
मुमकिन है।
मुमकिन है। मुमकिन है तुम सही हो।
हो सकता है उसने यही सोचा हो।
हो सकता है वह यह ना चाहता हो।
लेकिन तुमने ऑस्टिन आकर सब गड़बड़ कर दी।
मैंने नहीं... मैंने...
कोई नहीं जानता हम कौन हैं।
-हम नहीं... -तुम द नेवर ड्राय गई थीं।
तुम जानती हो उस बार में कितने कैमरे लगे हैं?
अगर निकोलस अभी तक नहीं जानता है तुम कौन हो, तो वह जल्दी ही जान जाएगा।
निकोलस बेल अपनी ही नवासी को नुक़सान नहीं पहुँचाएगा।
मुमकिन है। पर वह जिन आदमियों के लिए काम करता है, वे बेरहम हैं।
हम इसका अंदाज़ा नहीं लगा सकते कि वे ओवेन से जुर्म क़बूल करवाने के लिए किस हद तक जा सकते हैं।
इसके अलावा कोई तो रास्ता होगा।
ओवेन ने मुझे इतने सबूत दे दिए हैं कि मैं उसकी तरफ़ से एफ़बीआई से बात कर सकता हूँ।
ताकि तुम्हारे कहीं बसने के बाद वह तुम्हारे और बेली के पास आ सके।
जब हालात सुरक्षित हो जाएँ।
लेकिन तुम्हें मुझ पर भरोसा करना होगा।
तुम्हारे पास सिर्फ़ यही एक रास्ता है।
मुझे किसी पर भरोसा नहीं है।
पाँच कौर।
एक कौर कैसा रहेगा?
लगता है हमारे परिवार में एक और वकील आ गई है।
इसे केले नहीं चाहिए तो कोई बात नहीं। मुझे ज़्यादा केले खाने को मिल जाएँगे।
-मुझे चाहिए। -क्या? सच में?
देखो तो ज़रा, वकील और जादूगर।
यह हमारी शादी के समय की है।
-मैं इसे आगे कर सकती हूँ। -नहीं। प्लीज़।
ज़रूर।
तो, अगर हम यह करते हैं, बेली को अपनी ज़िन्दगी फिर से शुरू करनी पड़ेगी।
ऐसा नहीं है।
लैरी, वह ले आओ।
कम से कम अब वह जानती है। और उसे बिल्कुल शुरू से शुरुआत नहीं करनी पड़ेगी।
यह क्या...
शुक्रिया, ग्रेडी। तुमने मेरा नकद से भरा बैग यहाँ लाकर मुझे मुश्किल से बचा लिया।
तुम बहुत नेकदिल हो।
-तुम मेरे घर में चोरी-छुपे घुस गए। -माफ़ करना।
मुझे नहीं लगा था जिस आदमी की टेक कम्पनी जालसाज़ी के लिए
जाँच के दायरे में हो, उसके बिस्तर के नीचे से यह मिलना अच्छा होता।
ये पैसे बेईमानी के नहीं हैं।
ओवेन सालों से ये पैसे इकट्ठा कर रहा होगा।
और सच कहूँ तो, तुम नसीब वाली हो।
उसने इसके लिए तैयारी की थी।
लेकिन उसने मुझे तैयार नहीं किया।
उसने मुझे कुछ नहीं बताया।
तुम में से किसी ने नहीं बताया।
हमने तुम्हारी और बेली की सुरक्षा के लिए ऐसा किया।
इसका अंजाम क्या हुआ?
वह मुझे बता सकता था। वह मुझ पर भरोसा कर सकता था।
तुमसे प्यार का इज़हार करने से ठीक पहले ओवेन ने मुझसे बात की थी।
हमारी आख़िरी बार बात तभी हुई थी।
उसने कहा था उसने ऐसा प्यार पहले कभी महसूस नहीं किया था।
उसने कहा तुमने उसकी पूरी ज़िन्दगी बदल दी।
तब तक दस साल हो चुके थे।
दस साल के बाद किसी को भी लगेगा कि अब वह सुरक्षित है।
इसलिए जब उसने मुझसे मेरी राय पूछी, तो मैंने उससे कहा कि तुम्हें कुछ ना बताए।
दरअसल, मैंने उसे तुमसे शादी करने के लिए मना किया था।
उसके लिए शुक्रिया।
वह मेरी बात कहाँ सुनने वाला था। वह ओवेन है।
तुम जानती हो वह अपने रिश्तों को लेकर कितना जज़्बाती है।
और उसे प्यार हो गया था।
लेकिन वह तुम्हें इस सबसे बचाकर रखना चाहता था।
मैंने उससे कहा कि ऐसा करने का सिर्फ़ यही एक तरीक़ा है कि तुम्हें कभी कुछ पता ना चले।
इसीलिए उसने तुम्हें कुछ नहीं बताया।
उसने सोचा था कि यह बोझ उसे अकेले ढोना होगा।
तुम दोनों ने मुझे कमज़ोर समझा। मैं इसे सम्भाल सकती थी।
हाँ। अब मैं यह बात जानता हूँ।
और इसीलिए यह भी जानता हूँ कि तुम्हें अब जो भी करना पड़े, तुम करोगी।
उस लड़की का ख़याल रखने के लिए।
ग्रेडी, जो तुम मुझसे करने के लिए कह रहे हो, यह सही नहीं लग रहा है।
क्योंकि यह सही नहीं है।
तुम्हारी दोस्त का फ़ोन है।
हे, जूल्स।
हे। देखो, बॉबी को कुछ नहीं पता। उसका कहना है उनकी बात नहीं हुई है, उन्होंने सिर्फ़ मैसेज किए थे।
-तुम्हें लगता है वह सच बोल रहा है? -नहीं, नहीं लगता। पर वह कुछ भी बता नहीं रहा।
तुम अभी वहीं हो? क्या तुम फ़ोन उसे दे सकती हो?
-देखो, हैन, मुझे नहीं लगता यह... -जूल्स, प्लीज़।
अच्छा। ठीक है। ज़रा रुको।
मैं देखता हूँ!
क्या हुआ?
बॉबी, तुम सुन रहे हो? प्लीज़, यह बहुत ज़रूरी बात है।
हे, हैना।
मुझे जानना है बेली कहाँ है।
देखिए, अभी मेरी बात जूल्स से हुई थी।
जानती हूँ, बॉबी। लेकिन बेली ख़तरे में है।
क्या मतलब है आपका?
बात बहुत पेचीदा है।
तुम्हें मुझ पर भरोसा करना होगा।
मैं उसे सुरक्षित रखने के लिए कुछ भी करूँगी। और जानती हूँ तुम भी करोगे।
प्लीज़, बॉबी। हमारे पास समय बहुत कम है।
ठीक है। देखिए, उसे लग रहा था कि शायद वह औरत उसकी मौसी वग़ैरह होगी।
वह बहुत परेशान लग रही थी।
हमने उनका नाम गूगल पर ढूँढा और हमें एक पता मिला।
-आन्ड्रेया? -हाँ, सही कहा।
शुक्रिया, बॉबी।
-आन्ड्रेया रेयस का घर। -हाँ। मैं जा रहा हूँ। यहीं रहना।
मैं मार्शल्स कार्यालय से बोल रहा हूँ। मुझे हाइड पार्क में कुछ लोग चाहिए,
आन्ड्रेया रेयस के घर पर, 4872 पश्चिम 41वाँ मार्ग।
कितना समय लगेगा?
जीपीएस दिखा रहा है दस मिनट से भी कम में हम हाइड पार्क पहुँच जाएँगे।
मैं सात मिनट में पहुँचा दूँगा।
प्यार आपको, डैड।
रविवार की रात को डिनर पर आना। मेरी पत्नी, मेरेडिथ से मिलना।
ज़रूर। आपसे मिलकर अच्छा लगा, सर।
मुझे "सर" मत कहो। मुझे बूढ़ा महसूस होता है।
तुमसे जल्दी मुलाक़ात होगी, ईथन।
तुमने आरटूरो का भाई देखा था?
वह तो बिल्कुल एक लाइनबैकर जैसा लगता है।
यह सीज़न हमारा हो सकता है।
हँ। इनकी आपस में ख़ूब पटती थी।
हाँ। ये एक दूसरे के काफ़ी क़रीब थे। वह भी जिस रात ये मिले, उसी रात से।
-हे, जान। -हाय, जान।
-आपका रिसेप्शन द नेवर ड्राय में हुआ था? -मेरी बच्ची कहाँ है?
मैंने ही कहा था।
चार्ली के दादा-दादी की शादी वहीं हुई थी।
-और उसके माता-पिता की भी। -वाह।
मुझे यह रिवाज़ पसंद आया।
वाह। ओह, हाँ।
मुझे बस...
मुझे यक़ीन नहीं होता कि मुझे कभी पता ही...
कि मेरा एक परिवार था। लेकिन...
यह अभी भी तुम्हारा परिवार है।
गवाह सुरक्षा कार्यक्रम
269 इसाक्वा डॉक सॉसलीटो
"निकटतम जीवित सम्बन्धी।"
जूल्स निकोल्स।
-हे, मैं बोल रही हूँ। -क्या उन्हें बेली मिली?
अभी तक तो नहीं। मुझे समझ नहीं आ रहा है।
क्या वह वसीयत अभी भी तुम्हारे पास है? ओवेन की वसीयत?
हाँ, क्यों?
बस यह सोच रही थी कि उसमें बेली के संरक्षक के रूप में किसका नाम लिखा है?
अच्छा। एक सेकंड रुको। मैं गाड़ी रोकती हूँ।
ठीक है। मिल गई। अच्छा। मैं देखती हूँ।
हैना, तुम्हारा नाम लिखा है।
अगर ओवेन की मौत हो जाती है या फिर वह अपनी
अभिभावकीय ज़िम्मेदारियाँ निभाने में असमर्थ हो तो इस स्थिति में उसकी संरक्षक तुम होगी।
और किसी का नाम लिखा है? मेरे अलावा?
हाँ। हाँ। अगर तुम असमर्थ हो, तो कोई चार्ल्स स्मिथ होगा।
कोई चार्ल्स स्मिथ और आन्ड्रेया रेयस।
हैना, क्या हो रहा है?
क्या ऐसा कुछ है जो तुम मुझे नहीं बता रही हो?
मिस हॉल, ग्रेडी फ़ोन पर है। उसने कहा बात ज़रूरी है।
जूल्स, मुझे जाना होगा।
-ग्रेडी। -हमें बेली मिल गई।
हम बस कार में बैठ ही रहे हैं। हम सीधे वापस स्टेशन आएँगे।
शुक्र है भगवान का। क्या मैं उससे बात कर सकती हूँ?
हाँ, जल्दी करना।
हाय।
बेली। तुम ठीक हो?
मैं ठीक हूँ। मुझे माफ़ कर दीजिए।
मेरा फ़ोन बंद हो गया था। मुझे आपको बता देना चाहिए था।
कोई बात नहीं।
हैना, वह मेरी मामी हैं।
आन्ड्रेया मेरी मामी हैं।
मैं जानती हूँ। मैं समझती हूँ। मैं नाराज़ नहीं हूँ।
लेकिन... कुछ है जो मुझे करना होगा, बेली।
कुछ मत कहना।
मैं बस... मैं चाहती हूँ तुम मुझ पर भरोसा रखो। ठीक है?
क्या तुम्हें मुझ पर भरोसा है, बेली?
हाँ, मुझे आप पर भरोसा है।
ठीक है, बढ़िया।
यहाँ सुरक्षित आ जाओ। और ग्रेडी से अच्छे से बात करना।
हाँ।
मार्शल्स कार्यालय में हमारे दोस्त को फ़ोन करो।
मिस हॉल, क्या मैं आपकी कोई मदद कर सकती हूँ?
मैं बाथरूम जा रही हूँ।
हे।
हैना - उसकी रक्षा करना।
यक़ीन नहीं हो रहा है।
मुझे उनके पास ले चलो।
क्या?
मुझे तुम्हारे पिता से बात करनी है।
उप-शीर्षक अनुवादक: पुनीत